pythainlp/thai_wikipedia_clean_20230101 huggingface dataset:
ตริสตัน ซารา เกิดเมื่อ ค.ศ. 1896 ในครอบครัวชาวยิว เขาเข้าเรียนที่โรงเรียนประจำในบูคาเรสต์ ขณะที่เรียนในระดับมัธยม ซาราก็ได้พบกับอีออน วีเนอา และมาร์เซล ยันโค ซึ่งมีความสนใจในบทกวีภาษาฝรั่งเศสเช่นเดียวกับเขา ทั้งสามคนได้ร่วมกันก่อตั้งนิตยสาร "Simbolul" แต่ต่อมาในปี ค.ศ. 1915 ซาราก็ถูกส่งไปเรียนปรัชญาที่ซูริก บทกวีแรกของเขาตีพิมพ์ในชื่อ '"ตริสตัน ซารา" (ซารา ในภาษาโรมาเนีย แปลว่า แผ่นดิน) หลังจากนั้นไม่นาน ซารา, ยันโค และพี่ชายของเขา ฌอร์ฌ ก็เข้าร่วมงานเลี้ยงที่ Cabaret Voltaire ที่นั่นเองที่จุดประกายความคิดในการสร้างขบวนการทางศิลปะใหม่ให้แก่เขา ในปี ค.ศ. 1918 ซาราได้ออกแถลงการณ์ดาดา เขาเดินทางไปปารีสเพื่อเผยแพร่แนวคิดนี้ แต่ไม่ได้รับการยอมรับมากนัก ต่อมาเมื่อสงครามโลกครั้งที่สองปะทุ เขาเข้าเป็นส่วนหนึ่งในฝ่ายต่อต้านนาซีเยอรมนีอีกด้วย และยังคงประชาสัมพันธ์คติดาดาอยู่เสมอ ๆ ตริสตัน ซาราเสียชีวิตในปารีส เมื่อ ค.ศ. 1963 ขณะมีอายุได้ 67 ปี
ท่าอากาศยานน่าน
วันทยาวุธ
วันทยาวุธ คือการกระทำตามคำสั่งในการฝึกแบบสากล ที่นิยมใช้ในการฝึกของเหล่าทหารและลูกเสือ โดยใช้เป็นสัญลักษณ์ในการทำความเคารพด้วยอาวุธประจำกาย
วัดหนองป่าพง (วัดป่าพง; ) เป็นวัดป่าฝ่ายอรัญวาสี มีจุดเริ่มต้นเมื่อปี พ.ศ. 2497 โดยพระโพธิญาณเถร (หลวงปู่ชา สุภทฺโท) ต่อมาได้รับวิสุงคามสีมาเมื่อวันที่ 5 เมษายน พ.ศ. 2517 ตั้งอยู่บ้านพงสว่าง หมู่ที่ 10 ตำบลโนนผึ้ง อำเภอวารินชำราบ จังหวัดอุบลราชธานี ปัจจุบันวัดหนองป่าพงมีวัดสาขาทั้งในและต่างประเทศไทยจำนวนมาก จากการเผยแผ่ พระพุทธศาสนาสายวิปัสนากรรมฐาน โดยบรรดาพระลูกศิษย์ซึ่งศรัทธาในปฏิปทาของหลวงปู่ชา สุภทฺโท
วัดหนองป่าพงเป็นสำนักปฏิบัติธรรมที่แวดล้อมด้วยธรรมชาติ มุ่งหมายที่การประพฤติพรหมจรรย์ตามรอยพระยุคลบาทของพระโคตมพุทธเจ้าที่ทรงดำรงพระชนม์ชีพในป่า เพื่อค้นคว้าแสวงหาทางพ้นทุกข์ แล้วทรงนำความรู้แจ้งเห็นจริงนั้น มาเผยแผ่เกื้อกูลความสุขแก่มหาชนทั่วไป
กำเนิดวัดหนองป่าพง.
วัดหนองป่าพงกำเนิดเมื่อวันที่ 8 มีนาคม พ.ศ. 2497 ตรงกับวันจันทร์ขึ้น 4 ค่ำ เดือน 4 ปีมะเส็ง เมื่อหลวงปู่ชาพาคณะเดินทางมาถึงดงป่าพงอันหนาทึบ ซึ่งอยู่ห่างจากบ้านก่อ บ้านเกิดของหลวงปู่ ประมาณ 2-3 กิโลเมตร ในวันนั้นคณะธุดงค์ได้ไปปักกลดค้างแรมที่ริมหนองน้ำชายป่า
ดงป่าพงในสมัยนั้น มีสภาพเป็นป่าทึบรกร้าง ชุกชุมด้วยไข้ป่าและสัตว์ป่านานาชนิด ในเวลานั้นป่าพงเป็นดงขนาดใหญ่ มีแหล่งน้ำอุดมสมบูรณ์ ชาวบ้านเรียกป่าดงดิบนี้ว่า “หนองป่าพง” เพราะใจกลางป่ามีหนองน้ำใหญ่ที่มีกอพงขึ้นอยู่หนาแน่น ดงป่าพงยังเป็นสถานที่ที่หลวงปู่เสาร์ กนฺตสีโล และลูกศิษย์เคยมาพักธุดงค์มาก่อน ดังที่หลวงปู่เคยเล่าว่า
"สมัยที่อาตมาเป็นเด็ก ได้ยินโยมพ่อเล่าให้ฟังว่า ท่านอาจารย์เสาร์ก็เคยมาพักอยู่ที่นี่ โยมพ่อเคยได้มาฟังธรรมกับท่าน อาตมาเป็นเด็ก ๆ ยังจำได้ ความจำเช่นนี้แหละ มันติดในใจตลอดเวลา นึกอยู่เสมอ ๆ เลย เพราะว่าบ้านนี้มันเป็นบ้านร้าง ดูต้นมะม่วงใหญ่ ๆ ของเก่าแก่ทั้งนั้น
โยมพ่อเคยเล่าให้ฟังว่า มากราบพระกรรมฐาน มาดูท่านฉันจังหัน ก็เอาอาหารอะไรรวมลงในบาตรทั้งนั้นแหละ ข้าวก็รวมลงในบาตร แกงก็รวมใส่ในบาตร หวานคาวใส่ในบาตรหมด โยมพ่อหม่เคยเห็น เอ๊ะ! นี่พระอะไร เคยเล่าให้อาตมาฟังตอนเป็นเด็ก ท่านเรียกว่าพระกรรมฐาน เทศน์ก็ไม่เหมือนพระธรรมดาเรา อยากจะได้ฟังเทศน์ก็ไม่ได้ฟัง มีแต่พูดไปโป้ง ๆ เท่านั้น ก็เลยไม่ได้ฟังเทศน์กัน ได้ฟังแต่คำพูดท่าน อันนั้นคือพระปฏิบัติที่มาอาศัยอยู่นี้ ครั้นเมื่อได้ออกมาประพฤติปฏิบัติเองแล้ว ความรู้สึกอันนี้มันมีอยู่ในใจตลอดเวลา เมื่อหันหน้าเข้ามาทางบ้านก็นึกถึงป่านี้ไม่ได้ขาด เมื่อธุดงค์ไปพอสมควรแล้วก็ได้กลับมาอยู่ ณ ที่นี้
ระยะหนึ่ง พระอาจารย์ดีจากอำเภอพิบูลมังสาหาร กับท่านเจ้าคุณชินฯ (หลวงพ่อพุธ ฐานิโย) เขานิมนต์มาอยู่ที่นี่ อยากจะอยู่ที่นี่เหมือนกัน แต่ท่านว่าท่านอยู่ไม่ได้ ท่านอาจารย์ดีบอกว่าที่นี่ไม่ใช่ของท่าน ท่านเจ้าคุณชินฯ ก็ยังพูดเสมอ ที่นี่เราอยู่ไม่ได้ ไม่ใช่ที่อยู่ของเรา เจ้าของที่ที่นี่ ไม่นานเดี๋ยวท่านก็มาของท่าน"
ในวันถัดมา คณะธุดงค์ได้เข้าสำรวจดงป่าพงซึ่งรกทึบมาก ชาวบ้านที่มาต้อนรับ ได้จัดที่พักชั่วคราวที่บริเวณต้นมะม่วงใหญ่ (ด้านทิศใต้ของโบสถ์ปัจจุบัน) ต่อมาเมื่อพิจารณาเห็นสมควร และตกลงจัดตั้งสำนักสงฆ์ ณ ที่นั้น จึงได้เริ่มการปลูกสร้างเสนาสนะขึ้นด้วยแรงศรัทธาจากญาติโยมชาวบ้านก่อและบ้านกลาง ได้กุฏิเล็ก ๆ 3-4 หลัง มุงด้วยหญ้าคา พื้นปูด้วยฟากไม้ไผ่ ฝากั้นด้วยใบตองชาดและต้นเลาต้นแขม หลังจากมีกุฏิพอกันแดดกันฝนได้บ้างแล้ว หลวงปู่ก็พาหมู่คณะมุ่งบำเพ็ญภาวนาอย่างพากเพียร แม้ขณะนั้น จะลำบากยากไร้ปัจจัย เครื่องอาศัยแทบทุกอย่าง ดังที่หลวงปู่เล่าถึงความเป็นอยู่ในครั้งนั้นให้ว่า
"ครั้งแรกก็อยู่ด้วยกันสี่รูป ได้รับความทุกข์ยากลำบากสารพัดอย่าง แต่การประพฤติปฏิบัติเข้มข้นมาก การอดทนนี่ ยกให้เป็นที่หนึ่ง ฉันข้าวเปล่า ๆ ก็ไม่มีใครบ่น เงียบ ไม่มีใครพูด"
ต่อมาได้มีการขุดบ่อน้ำ และใช้ดินที่ขุดขึ้นมานั้นถมพื้น สร้างศาลาหลังเล็ก ๆ ซึ่งเป็นที่ประชุมสงฆ์ต่อมาอีกหลายปี หลวงปู่ยังเล่าถึงสภาพของวัดหนองป่าพง ในสมัยเริ่มก่อตั้งนั้น ให้ญาติโยมฟังว่า
"วัดป่าพงสมัยก่อนนี้ลำบากมาก ที่แห่งนี้เป็นดงใหญ่ เป็นที่อยู่ของพวกช้างพวกเสือต่าง ๆ มีหนองน้ำอยู่แห่งหนึ่งสำหรับสัตว์ป่าทั้งหลายอาศัยกิน อาตมามาอยู่ที่นี่ทีแรกไม่มีอะไรทั้งนั้น มีแต่ป่า ถนนหนทางอะไรอย่าไปพูดถึง การไปมาลำบากมาก ที่ของพวกชาวนาก็อยู่ไกลเขาไม่กล้าเข้ามาใกล้ป่านี้ เขาถือว่าเจ้าที่ที่นี่แรงมาก คือ แต่ก่อนเจ้าที่เป็นนายโขลงช้าง พาลูกน้องไปคล้องช้างมาขาย ผ่านไปผ่านมาอยู่แถบนี้เสมอ และในที่สุดจึงตั้งหลักฐานอยู่ที่นี่ รักษาดงแห่งนี้ไว้ ป่าจึงพอมีเหลือจนอาตมาได้มาอาศัย ถ้าไม่อย่างนั้นป่าไม้หมดไปนานแล้ว เคยมีชาวบ้านผึ้ง บ้านบก เข้ามาจับจอง ถากถาง ทำไร่ทำนากัน แต่ก็ต้องมีอันเป็นไปต่าง ๆ นานา พวกที่เข้ามาตัดไม้ตัดฟืนในป่านี้ ก็มักจะมีเหตุให้ล้มตายกัน มันแกวมันสำปะหลังที่ขึ้นเองก็มีอยู่มาก แต่ไม่มีใครกล้าแตะต้อง พออาตมามาอยู่แล้วจึงมีคนมาทำนาอยู่ใกล้ๆ"
หลวงปู่ตั้งชื่อวัดแห่งนี้ว่า “วัดหนองป่าพง” โดยอาศัยสภาพภูมิประเทศเป็นหลัก แต่ชื่อที่ชาวบ้านเรียกกันติดปากก็คือ “ วัดป่าพง”
บุพนิมิต.
เมื่อถึงวันเพ็ญเดือน 4 ปีมะเส็ง นับได้ 10 วันหลังจากที่หลวงปู่และคณะธุดงค์พักอยู่ที่ดงป่าพง ช่วงหัวค่ำได้มีญาติโยมมาฟังธรรมประมาณสิบกว่าคน หลวงปู่ได้เตือนทุกคนล่วงหน้า ให้อยู่ในความสงบ มีอะไรเกิดขึ้นก็อย่าตกใจ อย่าส่งเสียง เมื่อหลวงปู่แสดงธรรมไปสักพักก็เกิดดวงไฟสว่างคล้ายกับดาวหาง ปรากฏขึ้นทางทิศตะวันตกเฉียงเหนือ แล้วลอยลับตาไปทางทิศตะวันออกเฉียงใต้ แสงไฟนั้นสว่างจ้าดุจกลางวัน เสมือนเป็นบุพนิมิต และเป็นสิริมงคลแก่วัดหนองป่าพง แต่ตัวหลวงปู่ไม่ได้สำคัญมั่นหมายอะไร ยังคงแสดงธรรมต่อไปเหมือนไม่มีอะไรเกิดขึ้น ญาติโยมเกิดความสงสัยและประหลาดใจ แต่ทุกคนไม่ได้แตกตื่นกลับพากันนั่งเงียบ หลวงปู่ไม่ได้พูดถึงเรื่องนี้อีก และนี่ก็เป็นหลักในการอบอรมชาวบ้านของท่านตลอดมาว่า แม้สิ่งอัศจรรย์ก็เป็นสักแต่ว่าสิ่งธรรมดานั่นเอง อย่าพึงตื่นเต้นกับมันเลย
เช้าวันรุ่งขึ้นหลวงปู่จึงได้พาญาติโยมออกไปปักเขตวัด โดยอาศัยที่ขึ้นและดับของแสงสว่างนั้นเป็นประมาณ ท่านได้ประมาณที่ดินไว้ประมาณ 187 ไร่ แล้วต่อมาให้ตัดทางรอบ
ข้อวัตรปฏิบัติของพระสงฆ์.
วัดหนองป่าพง มีความแตกต่างจากวัดอื่นคือ มีการกำหนดข้อกติกาสงฆ์ ซึ่งเลือกสรรมาจากธรรมและวินัยของพระโคตมพุทธเจ้า โดยมิได้เพิกถอนหรือบัญญัติสิ่งใดเพิ่มเติม เพียงแต่นำธรรมและวินัยมาประกอบกันขึ้นเป็นกฎกติกา เพื่อควบคุมความประพฤติของภิกษุสามเณร ไม่ให้ออกจากแนวทางของพระพุทธองค์
สาเหตุของการที่หลวงปู่ชาได้กำหนดข้อกติกาสงฆ์นี้ขึ้น สืบเนื่องมาจากการเพิ่มจำนวนขึ้นอย่างต่อเนื่องของวัดสาขาและจำนวนภิกษุสามเณร ในปี พ.ศ. 2500 หลวงปู่จึงกำหนดข้อกติกาสงฆ์ขึ้น เพื่อใช้เป็นรากฐานของข้อวัตรปฏิบัติในวัดหนองป่าพงและสาขา ซึ่งถือว่ากติกานี้ คือตัวแทนส่วนหนึ่งของหลวงพ่อในปัจจุบัน
เมื่อมีภิกษุสามเณรหรือสำนักสาขาใด ประพฤติออกนอกแนวทางพระธรรมวินัย ข้อวัตรปฏิบัติและกติกาสงฆ์นี้ จะมีการประชุมคณะสงฆ์ เพื่อพิจารณาสืบสวนหาเหตุในการกระทำนั้น หากกระทำด้วยความรู้เท่าไม่ถึงการณ์ หรือไม่รุนแรง คณะสงฆ์จะตักเตือนให้แก้ไขปรับปรุงความประพฤติ แต่หากเป็นการล่วงละเมิดพระธรรมวินัยและกติกาด้วยความตั้งใจและประพฤติอยู่เป็นประจำ จะถูกเชิญออกจากหมู่คณะ ถ้าเป็นสำนักสาขาก็ตัดออกจากการเป็นสาขาของวัดหนองป่าพง
วัดหนองป่าพงและสำนักสาขา ได้กำหนดกติกาสงฆ์ไว้ดังนี้
นอกจากการกำหนดกติกาสงฆ์ข้างต้นแล้ว หลวงปู่ยังได้กำหนดให้ วัตร 14 เป็นระเบียบวิธีการปฏิบัติต่างๆภายในวัดหนองป่าพงและสำนักสาขา ซึ่ง วัตร 14 (ขันธวัตร 14) นั้นก็คือ วัตตขันธกะ ขันธกะที่ ๘ แห่งคัมภีร์จุลวรรค วินัยปิฎก รวมทั้งยังได้กำหนด ธุดงควัตร 13 ซึ่งเป็นข้อปฏิบัติอันบุคคลทำได้ยาก ให้ภิกษุสงฆ์วัดหนองป่าพงและสำนักสาขาได้ปฏิบัติตามความสมัครใจอีกด้วย โดยที่ขันธวัตร 14 และ ธุดงควัตร 13 นั้นถือเป็นปฏิปทาที่พระธุดงค์กรรมฐานหรือพระป่าสายหลวงปู่มั่น ภูริทตฺโต ยึดถือปฏิบัติ ตามแนวปฏิปทาของหลวงปู่มั่น ซึ่งเป็นอาจารย์ใหญ่สายกรรมฐานและเป็นพระอาจารย์องค์สำคัญของหลวงปู่ชา สุภทฺโท
หลวงปู่ชาเคยกล่าวเกี่ยวกับข้อวัตรปฏิบัติไว้ในการบรรยายธรรมอบรมภิกษุสามเณรที่วัดหนองป่าพงความว่า
"ข้อวัตรปฏิบัติ กฎกติกาที่ตั้งไว้ คือทางแห่งมรรคผลนิพพาน
ถ้าใครไปฝ่าฝืนข้อกติกานั้นแล้ว ก็ไม่ใช่พระ
ไม่ใช่คนที่ตั้งใจมาปฏิบัติ เขาจะไม่ได้พบเห็นอะไรเลย
ถึงแม้จะอยู่กับผมทุกคืนทุกวันก็ไม่เห็นผม
จะอยู่กับพระพุทธเจ้าก็ไม่ได้เห็นพระพุทธเจ้า"
แมตต์ ฟลินน์ (นักดนตรี)
แมตธิว "แมตต์" ฟลินน์ ( เกิด 23 พฤษภาคม ค.ศ. 1970) เป็นมือกลองของวงดนตรีป็อปร็อกอเมริกัน มารูนไฟฟ์ หลังจากเป็นสมาชิกร่วมทัวร์อยู่สองปี ฟลินน์ได้เข้ามาเล่นแทนที่มือกลองคนเก่า ไรอัน ดูซิก ที่ออกจากวงเนื่องจากข้อมือและไหล่บาดเจ็บเรื้อรังจากทัวร์เป็นเวลานาน ก่อนที่ฟลินน์มาเล่นให้มารูนไฟฟ์ เขาเคยเล่นกลองให้กับวงเดอะบีฟิฟตีทูส์ ชิคาโก เกวิน เดอกรอว์ และกานธี
ฟลินน์เกิดที่วู้ดสต็อก รัฐนิวยอร์ก ขณะอายุ 14 ปี เขาหยิบไม้กลองคู่แรกมาจากห้องใต้ดินของพ่อและเริ่มเล่นกลองเพลง "จัมป์" ของแวนแฮเลน ในทันที ทำให้พ่อรู้สึกประทับใจมาก หลังจากนั้นเขาประกวดในรายการแสดงความสามารถของโรงเรียนได้รางวัลที่ 3 รองจากโชว์แสดงตลกของแดเนียล ทอช และกลุ่มเต้นรำชื่อ "ทรอปิกไลต์นิง"
ฟลินน์เรียนจบจากโรงเรียนกันน์ไฮสคูล และเข้าเรียนมหาวิทยาลัยซานดิเอโกสเตตเป็นเวลาสั้น ๆ
คลื่นชีวิต (ละครโทรทัศน์ พ.ศ. 2560)
คลื่นชีวิต เป็นละครโทรทัศน์ไทยแนวดราม่าในปี พ.ศ. 2560 ดัดแปลงมาจากนวนิยายในชื่อเดียวกันของกรุง ญ. ฉัตรในปี พ.ศ. 2525 กำกับการแสดงโดย อำไพพร จิตต์ไม่งง นำแสดงโดย ปริญ สุภารัตน์, อุรัสยา เสปอร์บันด์, หลุยส์ สก๊อต, จรินทร์พร จุนเกียรติ, มาสุ จรรยางค์ดีกุล และณัฏฐณิชา ดังวัธนาวณิชย์ ออกอากาศครั้งแรกในวันที่ 23 มกราคม พ.ศ. 2560
จีราวัจน์ ดาราสาวมากฝีมือ ผู้มีชื่อเสียงควบคู่กับข่าวฉาวกับหนุ่มๆ ทั้งนอกและในวงการ รวมทั้งนิสัยพูดตรง ถ้าไม่ผิด ก็พร้อมท้าชนโดยไม่สนใจหน้าไหน จนโดนใครต่อใครตราหน้าว่าจีราวัจน์เป็นผู้หญิงแรงกร้านโลกและง่าย แม้แต่แม่แท้ๆ ยังว่าเป็นเด็กใจแตก แถมโดนสามีใหม่ของแม่วางยาเพื่อข่มขืน แต่เธอหนีออกมาได้ เพราะฤทธิ์ยาจึงทำให้เธอขับรถชนแฟนสาวของ สาธิต เสียชีวิต สาธิตไม่ยอมรับว่าเป็นอุบัติเหตุและไม่ยอมให้อภัย สำนึกผิดชอบชั่วดีที่มีอยู่เต็มเปี่ยมในใจของ จีราวัจน์ ทำให้เธอไม่สามารถยกโทษให้ตัวเองได้เช่นกัน
ด้านคำวิจารณ์ ไทยรัฐออนไลน์ชื่นชมการกำกับการแสดงที่สามารถดึงศักยภาพของนักแสดงออกมาได้ดี แต่บท "เจน" ที่รับบทโดย วันสิริ อ่องอำไพ กลับเป็นตัวละครที่น่ารำคาญมากกว่าน่ารัก ถ้าตัดส่วนนี้ออกไปหรือปรับความน่ารำคาญให้น้อยลงในละครได้ก็จะดีกว่านี้ สำหรับเรื่องมุมกล้องนั้น ได้ให้คำวิจารณ์ว่า "โบราณไป" แต่ก็ยังเป็นละครที่น่าดูและพิสูจน์ความสามารถของนักแสดงได้อีกหลายคน
ด้านนักแสดงและการแสดง ไทยรัฐวิจารณ์ว่า "นักแสดงหญิงทั้งสอง (อุรัสยา เสปอร์บันด์ และ จรินทร์พร จุนเกียรติ) สามารถสลัดความหวานทิ้งได้ ถือว่าทั้งคู่สอบผ่าน" ส่วนปริญ สุภารัตน์กับบท "สาธิต" ก็เป็นอีกคนหนึ่งที่แสดงดี ไม่โดนญาญ่าและเต้ยกลบหมด นอกจากนี้ ณัฏฐณิชา ดังวัธนาวณิชย์, มาสุ จรรยางค์ดีกุล และหลุยส์ สก๊อต ก็เป็นอีกตัวละครที่ทำให้ละครเรื่องนี้กลมกล่อมมากยิ่งขึ้น
สำหรับบทโรแมนติกระหว่างหมากและญาญ่านั้น โพสต์ทูเดย์กล่าวถึงเคมีที่เข้ากันได้ดี ทำให้ดูละครแล้วอินมากขึ้น
ห่วยหงู่ฉิก
ห่วยหงู่ฉิก (ภาษาจีนแต้จิ๋ว) หรือ หวยหนิวซี (ภาษาจีนกลาง) Blume เป็นพืชที่พบในอินเดีย เนปาล จีน และญี่ปุ่น รากด้านนอกเป็นสีเหลืองคล้ายดิน ด้านในเป็นสีเหลืองอ่อน ตำรายาจีนใช้รากทำยาบำรุงตับและไต ลดบวม แก้ปวด ในเนปาลใช้น้ำคั้นจากรากแห้ปวดฟัน เมล็ดใช้เป็นอาหารในยามอดอยาก
สำหรับสตรีวัยที่ยังมีประจำเดือน งู่ฉิกเป็นยาบำรุงสตรีช่วยขับเลือดลม ช่วยแก้อาการ ประจำเดือนมาไม่ปกติ ขาดๆหายๆ ขับประจำเดือน ทำให้ลดการมีเลือดคั่งในมดลูก
Achyranthes bidentata
สุภจรรยา สิริพูน
สุภจรรยา สิริพูน เป็นพิธีกร, ดีเจ, โปรดิวเซอร์ รางวัลชนะเลิศ สาขาพิธีกร ในการประกวดดัชชี่บอยแอนด์เกิร์ล 2007 และ นักจัดรายการแอคทีฟ เรดิโอ คลื่นเมืองไทยแข็งแรง
สุภจรรยา สิริพูน ชื่อเล่น พลอย ,พลอยสิริ เกิดวันที่14มีนาคม เข้าวงการด้วยการประกวดดัชชี่บอยแอนด์เกิร์ลปี2007 โดยในปีนั้นได้แบ่งการประกวดเป็นสาขาพิธีกรนักร้องนักแสดง พลอยได้รับรางวัลชนะเลิศสาขาพิธีกรฝ่ายหญิงหลังจากนั้นมีผลงานพิธีกรและจัดรายการวิทยุทางFm99แอคทีฟ เรดิโอ คลื่นเมืองไทยแข็งแรงซึ่งเป็นคลื่นกีฬา สุขภาพและท่องเที่ยวในปี2009ได้รับการโหวตจากแฟนรายการให้ติดอันดับ1ใน10สุดยอดผู้ดำเนินรายการยอดนิยมทางFm99
เนื่องจากมีความสนใจด้านกีฬาและเป็นนักกีฬาเทนนิสตัวแทนมหาวิทยาลัยอัสสัมชัญจึงได้มีโอกาสทำงานเกี่ยวกับวงการกีฬา รวมถึงการเป็นนักเขียนและคอลัมนิสต์ให้กับนิตยสารMix Magazine
และปัจจุบันผันตัวมาเป็นผู้ผลิตรายการโทรทัศน์
วอลเลย์บอลชายชิงแชมป์ยุโรป 2017
วอลเลย์บอลชายชิงแชมป์ยุโรป 2017  เป็นครั้งที่ 30 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป และจะจัดขึ้นที่ประเทศโปแลนด์
โรงเรียนเสนาธิการทหารเรือ
ไอตอร์ การังกา
ไอตอร์ การังกา เด ลา โอซ  เกิดวันที่ 18 กันยายน ค.ศ. 1973 อดีตนักฟุตบอลชาวสเปน โดยมากเล่นในตำแหน่งเซ็นเตอร์แบ็กในบางครั้งเล่นตำแหน่งแบ็กซ้าย และปัจจุบันเป็นผู้จัดการกรานาดาในสเปน
ก่อนที่เขาจะมาค้าแข้งในสหรัฐอเมริกาในช่วงสั้น ๆ เมื่อตอนเขาอายุ 32 ปี เขาได้เล่นกับสโมสรสเปน คือ อัตเลติกเดบิลบาโอและสโมสรฟุตบอลเรอัลมาดริด โดยลงเล่นในลาลิกา 275 นัด ร่วม 13 ฤดูกาล และได้แชมป์สำคัญ 7 ครั้ง
ในช่วงปลายคริสต์ทศวรรษ 2000 การังกาเริ่มอาชีพการเป็นผู้จัดการทีม โดยทำงานเป็นผู้ช่วยผู้จัดการทีมให้กับเรอัลมาดริด
Aitor Karanka
วอลเลย์บอลชายชิงแชมป์ยุโรป 1955
วอลเลย์บอลชายชิงแชมป์ยุโรป 1955  เป็นครั้งที่สี่ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองบูคาเรสต์, ประเทศโรมาเนีย ระหว่างวันที่ 15 มิถุนายน – 25 มิถุนายน พ.ศ. 2498
วอลเลย์บอลชายชิงแชมป์ยุโรป 1958
วอลเลย์บอลชายชิงแชมป์ยุโรป 1955  เป็นครั้งที่ห้าของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองปราก, ประเทศเชโกสโลวาเกีย ระหว่างวันที่ 30 สิงหาคม – 11 กันยายน พ.ศ. 2501
โค่ย-โค่ย
Koi-koi
Koi-Koi
มากาติ
มหาวิทยาลัยเชฟฟิลด์
มหาวิทยาลัยเชฟฟิลด์ฮัลลัม
ทริสทาน ซารา
ยัน เอวังเกลิสตา ปุร์คินเย
วัดป่าพง
กีต้าร์โปร่ง
โฟร์ไฟฟ์เซกันส์
"โฟร์ไฟฟ์เซกันส์"  เป็นเพลงของนักร้องชาวบาร์บาโดส ริอานนา แร็ปเปอร์ชาวอเมริกัน คานเย เวสต์ และนักดนตรีชาวอังกฤษ พอล แม็กคาร์ตนีย์ จากสตูดิโออัลบั้มที่แปดของริอานนาที่กำลังจะออก เพลงแต่งโดยเวสต์ แม็กคาร์นีย์ เคอร์บี ลอเรียน ไมก์ ดีน ที ดอลลาร์ ซายน์ เดฟ ลองสเตรต ดัลลาส ออสติน อีลอน รุตเบิร์ก และโนอาห์ โกลด์สไตน์ เวสต์นำเสนอตัวอย่างเพลงในรายการไอฮาร์ตมีเดียมิวสิกซัมมิตในวันที่ 21 มกราคม ค.ศ. 2015 ริอานนโพสต์ลงเว็บไซต์ของเธอในวันที่ 24 มกราคม วันเดียวกันนั้น เพลงออกจำหน่วยเป็นซิงเกิลนำจากอัลบั้มที่กำลังจะออกให้ดาวน์โหลดผ่านร้านไอทูนส์ "โฟร์ไฟฟ์เซกันส์" เป็นเพลงป็อปที่มีอิทธิพลจากแนวคันทรีและโฟล์ก และเครื่องดนตรีประกอบด้วยกีตาร์โปร่ง ออร์แกน และเชลโล
"โฟร์ไฟฟ์เซกันส์" ได้รับคำยกย่องจากนักวิจารณ์ ซึ่งชื่นชมทิศทางของดนตรีใหม่ของริอานนาและเวสต์ การร้องเพลง และการผลิตเพลงโดยใช้อุปกรณ์น้อยชิ้น เมื่อออกจำหน่าย เพลงขึ้นถึงอันดับที่หกบนชาร์ตบิลบอร์ดฮอต 100 และอันดับหนึ่งบนชาร์ตเพลงฮอตอาร์แอนด์บี/ฮิปฮอปของสหรัฐฯ ในส่วนของนอกประเทศ เพลงขึ้นอันดับหนึ่งในออสเตรเลีย และห้าอันดับแรกในแคนาดา ฝรั่งเศส นิวซีแลนด์ และสหราชอาณาจักร มิวสิกวิดีโอกำกับโดยคู่ช่างภาพชาวดัตช์ Inez และ Vinoodh ในนครนิวยอร์ก ถ่ายทำออกมาเป็นโทนขาวดำ นักวิจารณ์ชื่นชมความเรียบง่ายของมิวสิกวิดีโอและนำไปเปรียบเทียบกับงานของเฮิร์บ ริตส์ และซาเวียร์ โดแลน ริอานน แม็กคาร์ตนีย์ และเวสต์ แสดงเพลง "โฟร์ไฟฟ์เซกันส์" เป็นครั้งแรกในงานประกาศรางวัลแกรมมีครั้งที่ 57 ในวันที่ 8 กุมภาพันธ์ ค.ศ. 2015
อาชญากรรมทางคอมพิวเตอร์
นางงามจักรวาล 1982
นางงามจักรวาล 1982  เป็นการจัดการประกวดนางงามจักรวาลครั้งที่ 31 จัดขึ้นเมื่อวันที่ 26 กรกฎาคม พ.ศ. 2525 ณ Coliseo Amauta, กรุงลิมา, ประเทศเปรู ในปีนี้มีผู้เข้าประกวด 77 คน จากทั่วโลก โดยมี อิเรเน ซาเอซ นางงามจักรวาลปี 1981 เป็นผู้มอบมงกุฏให้กับ คาเรน บอลด์วิน สาวงามวัย 18 ปีจากประเทศแคนาดา เป็นผู้ครองตำแหน่งนางงามจักรวาลประจำปีนี้
ในปีนี้มีผู้เข้าประกวดทั้งหมด 77 คน ดังต่อไปนี้
นางงามจักรวาล 1983
นางงามจักรวาล 1983  เป็นการจัดการประกวดนางงามจักรวาลครั้งที่ 32 จัดขึ้นเมื่อวันที่ 11 กรกฎาคม พ.ศ. 2526 ณ Kiel Auditorium, เซนต์หลุยส์, รัฐมิสซูรี, ประเทศสหรัฐอเมริกา ในปีนี้มีผู้เข้าประกวด 80 คน จากทั่วโลก โดยมี คาเรน บอลด์วิน นางงามจักรวาลปี 1982 เป็นผู้มอบมงกุฏให้กับ ลอร์เรน ดาวเนส สาวงามวัย 19 ปีจากประเทศนิวซีแลนด์ เป็นผู้ครองตำแหน่งนางงามจักรวาลประจำปีนี้
ในปีนี้มีผู้เข้าประกวดทั้งหมด 80 คน ดังต่อไปนี้
นางงามจักรวาล 1984
นางงามจักรวาล 1984  เป็นการจัดการประกวดนางงามจักรวาลครั้งที่ 33 จัดขึ้นเมื่อวันที่ 9 กรกฎาคม พ.ศ. 2527 ณ James L. Knight Convention Center, ไมอามี, รัฐฟลอริดา, ประเทศสหรัฐอเมริกา ในปีนี้มีผู้เข้าประกวด 81 คน จากทั่วโลก โดยมี ลอร์เรน ดาวเนส นางงามจักรวาล 1983 จากประเทศนิวซีแลนด์ เป็นผู้มอบมงกุฏให้กับ อีวอนน์ รีดิง สาวงามวัย 21 ปีจากประเทศสวีเดน เป็นผู้ครองตำแหน่งนางงามจักรวาลประจำปีนี้
ในปีนี้มีผู้เข้าประกวดทั้งหมด 81 คน ดังต่อไปนี้
นางงามจักรวาล 1985
นางงามจักรวาล 1985  เป็นการจัดการประกวดนางงามจักรวาลครั้งที่ 34 จัดขึ้นเมื่อวันที่ 15 กรกฎาคม พ.ศ. 2528 ณ James L. Knight Convention Center, เมืองไมอามี รัฐฟลอริดา ประเทศสหรัฐอเมริกา ในปีนี้มีผู้เข้าประกวด 79 คน จากทั่วโลก โดยมี อีวอนน์ รีดิง นางงามจักรวาล 1984 ชาวสวีเดน เป็นผู้มอบมงกุฏให้กับ เดโบราห์ คาร์ทีย์-ดิว สาวงามวัย 19 ปีจากเปอร์โตริโก เป็นผู้ครองตำแหน่งนางงามจักรวาลประจำปีนี้
ในปีนี้มีผู้เข้าประกวดทั้งหมด 79 คน ดังต่อไปนี้
ซไวเทอบุนเดิสลีกา
ซไวเทอบุนเดิสลีกา  เป็นการแข่งขันฟุตบอลระหว่างสโมสรในระดับที่ 2 ของเยอรมนี รองจากบุนเดิสลีกา
การพิจารณาก่อตั้งซไวเทอบุนเดิสลีกาเกิดขึ้นในเดือนพฤษภาคม ค.ศ. 1963 และได้เริ่มแข่งขันฤดูกาลแรกเมื่อเดือนสิงหาคม ค.ศ. 1964 โดยมีทั้งสิ้น 20 ทีม ต่อมาได้มีการปรับเปลี่ยนรูปแบบของลีกจนมาเป็นรูปแบบปัจจุบันเมื่อปี ค.ศ. 2008
เลื่อนชั้น.
ทีมอันดับ 1 และ 2 (แชมป์และรองแชมป์) ของซไวเทอบุนเดิสลีกาจะเลื่อนชั้นขึ้นสู่บุนเดิสลีกาโดยอัตโนมัติ ส่วนทีมอันดับ 3 ของซไวเทอบุนเดิสลีกาจะเล่นเพลย์ออฟกับทีมอันดับ 16 ของบุนเดิสลีกาเพื่อหาทีมลงเล่นในบุนเดิสลีกาประจำฤดูกาลถัดไป
ตกชั้น.
ทีมอันดับ 17 และ 18 (รองอันดับสุดท้ายและอันดับสุดท้าย) ของซไวเทอบุนเดิสลีกาจะตกชั้นลงไปเล่นในดริทเทอลีกา (3. Liga) โดยอัตโนมัติ ส่วนทีมอันดับ 16 ของซไวเทอบุนเดิสลีกาจะเล่นเพลย์ออฟกับทีมอันดับ 3 ของดริทเทอลีกาเพื่อหาทีมลงเล่นในซไวเทอบุนเดิสลีกาประจำฤดูกาลถัดไป
นางงามจักรวาล 1986
นางงามจักรวาล 1986  เป็นการจัดการประกวดนางงามจักรวาลครั้งที่ 35 จัดขึ้นเมื่อวันที่ 21 กรกฎาคม พ.ศ. 2529 ณ ATLAPA Convention Center, ปานามาซิตี, ปานามา ในปีนี้มีผู้เข้าประกวด 77 คน จากทั่วโลก โดยมี เดโบราห์ คาร์ทีย์-ดิว นางงามจักรวาล 1985 จาก เกาะเปอร์โตริโก้ เป็นผู้มอบมงกุฏให้กับ บาร์บารา ปาลาซิออส สาวงามวัย 22 ปีจากประเทศเวเนซุเอลา เป็นผู้ครองตำแหน่งนางงามจักรวาลประจำปีนี้
ลีกา 2 เยอรมัน
ดาวหลงฟ้า ภูผาสีเงิน
ดาวหลงฟ้า ภูผาสีเงิน เป็นละครโทรทัศน์ไทย สร้างครั้งแรกปี พ.ศ. 2544 นำแสดงโดย ท่านผู้หญิงพลอยไพลิน มหิดล เจนเซ่น,ณัฐวุฒิ สกิดใจ จากบทประพันธ์ของ เอื้องอรุณ สมิตสุวรรณ บทโทรทัศน์โดย เอื้องอรุณ สมิตสุวรรณ กำกับการแสดงโดย นิรัตติศัย กัลย์จาฤก ผลิตโดย บริษัท กันตนา กรุ๊ป จำกัด (มหาชน) ออกอากาศทางสถานีโทรทัศน์สีกองทัพบกช่อง 7 เมื่อวันที่ 15 พฤศจิกายน พ.ศ. 2544 – 20 ธันวาคม พ.ศ. 2544 แล้วถูกนำมารีเมคอีกครั้งใน ปี พ.ศ. 2559 นำแสดงโดย ทูลกระหม่อมหญิงอุบลรัตนราชกัญญา สิริวัฒนาพรรณวดี , ปณาลี วรุณวงศ์, เด่นคุณ งามเนตร กำกับการแสดงโดย อินทนนท์ รัตนากาญจน์ ผลิตโดย บริษัท กันตนา เอฟโวลูชั่น จำกัด ออกอากาศทาง สถานีวิทยุโทรทัศน์ไทยทีวีสีช่อง 3 เมื่อวันที่ 7 ธันวาคม พ.ศ. 2559 - 19 มกราคม พ.ศ. 2560
พระเจ้าอิสราธิบดี กษัตริย์แห่งประเทศซามาร์ และอัมราภาชินีหญิงสาวผู้มีเชื้อสายไทย ทั้งสองพระองค์ทรงมีพระธิดาเพียงองค์เดียวของประเทศมีนามว่า เจ้าหญิงจัสมิน เจ้าหญิงทรงมีพระอาจารย์ชื่อมาลาตี ภรรยาท่านองคมนตรีที่คอยสอนด้านภาษาและประวัติศาสตร์ทางเอเชีย นอกจากนี้แล้วยังทรงมีพระสหายอีกสองคนด้วยกันคือ นาธานและเอ็มม่า แต่แล้วเรื่องราวที่ไม่มีใครคาดคิดก็เกิดขึ้นเมื่อเจ้าหญิงทรงหนีมาเที่ยวเมืองไทย เหตุเพราะโกรธที่พระบิดาติดภารกิจจึงไม่ว่างที่จะพาไปเที่ยวหลังจากเจ้าหญิงทรงเรียนจบมหาวิทยาลัยและได้ผลการเรียนดีเยี่ยม แม้ว่าจะแอบหนีมาแต่ก็มีสหายอย่างนาธานและเอ็มม่าติดตามมาด้วย ทั้งสามไม่รู้เลยว่า ซีนอน ลูกน้องของราชิดผู้ไม่ประสงค์ดีแอบสะกดตามรอยอยู่ทุกขณะ
ที่ประเทศไทยนายตำรวจหนุ่มผู้มีความมุ่งมั่นและจริงจังในการทำงานมาพร้อมกับบ้าที่เต็มตัวเขาคือ อริน ที่เป็นเพื่อนซี้กับ ร.ต.ท.ชัยชนะ เป็นคู่หูที่แม้ว่านิสัยจะต่างกันแต่มีอุดมการณ์ในการทำงานที่เหมือนกัน ทั้งสองมีความผูกพันกันอย่างแน่นแฟ้น แต่ในวันหนึ่งขณะที่ได้รับการรายงานว่าให้ไปจับแก๊งค์ปลอมพันธบัตร ทั้งสองคนก็ได้เข้าร่วมในการจับกุมครั้งนี้ด้วย แต่การจับกุมในครั้งนี้ต้องพบกับความเศร้าสลด เนื่องจากเหวยกังหัวหน้าแก๊งค์ที่กำลังจะพลาดท่าถูกตำรวจจับตัว เขาได้คว้าหญิงสาวที่กำลังท้องมาเป็นตัวประกันและฆ่าตัวประกันอย่างเลือดเย็น สร้างบาดแผลในใจและความเสียใจให้กับอรินอย่างมากที่ไม่สามารถช่วยหญิงท้องได้เลย จึงให้คำสัญญาตั้งแต่นั้นเป็นต้นมาว่าจะต้องจับกุมเหวยกังลากมาเข้าคุกรับความผิดให้ได้ และก็กลายเป็นคนเคร่งเครียดไม่สดใสเหมือนแต่เดิม
ราชิด หัวหน้ากลุ่มก่อการร้ายสากลต้องการยื่นข้อเสนอที่จะให้กษัตริย์อิสราธิบดีปล่อยตัวลูกน้องของเขาซะ แต่ทว่าการต่อรองนี้ไม่เป็นผลสร้างความคับแค้นใจให้กับราชิดเป็นอย่างมากเมื่อถูกปฏิเสธ จึงคิดที่จะหาข้อแลกเปลี่ยนอื่นๆ ประจวบเหมาะกับที่สืบทราบมาว่าเจ้าหญิงจัสมินแอบหนีมาเที่ยวเมืองไทย จึงได้คิดแผนการออกว่าจะลักพาตัวเจ้าหญิงจัสมินเพื่อเป็นตัวประกัน มาแลกเปลี่ยนกับลูกน้องของตน
เมื่อถึงเมืองไทย เจ้าหญิงจัสมิน นาธาน และเอ็มม่า ถูกสับเปลี่ยนกระเป๋ากับเหวยกัง ทั้งสามจึงจำใจต้องมาพักโรงแรมราคาถูก นาธานที่เหลือเงินอยู่น้อยนิดก็ต้องถูกวิ่งราวแต่ดีที่จับตัวได้ เป็นเด็กซึ่งครูหยุ่น เจ้าหน้าที่มูลนิธิเด็กได้ขอร้องว่าอย่าเอาเรื่อง และขอไถ่โทษแทนด้วยการบอกว่าจะหางานทำให้ ซึ่งเจ้าหญิงได้งานเป็นครูสอนเปียโนให้กับมัดหมี่ หลานสาวอรินที่ถูกส่งมาในช่วงปิดเทอมหน้าร้อน อรินที่เคยเห็นเจ้าหญิงกับเหวยกังที่สนามบินจึงเข้าใจผิดว่าเป็นพวกเดียวกัน จึงพยายามจับตามอง
เจ้าหญิงจัสมินในชื่อใหม่คือ มะลิ ได้มาพักที่บ้านของอริน ตำรวจหนุ่มคัดค้านที่จะให้นาธานและเอ็มม่าตามมาด้วยทั้งสองจึงได้พักบ้านฝั่งตรงข้าม จนนาธานไม่ไว้ใจอริน ส่วนเอ็มม่าก็แอบปลื้มอริน องคมนตรีสืบรู้ว่าเจ้าหญิงอยู่เมืองไทย เช่นเดียวกับที่ราชิดสั่งให้ซีนอนรีบลักพาตัวเจ้าหญิง ศลิษาคนรักของอรินไม่พอใจที่เจ้าหญิงมาอยู่บ้านหลังเดียวกับแฟนหนุ่ม อรินเริ่มมีนิสัยอ่อนโยนมากขึ้นเพราะเจ้าหญิงเนื่องจาก พอฤดี เพื่อนตำรวจหญิงรู้สึกได้ถึงการเปลี่ยนแปลง อรินจึงสารภาพว่าเขาชอบมะลิซะแล้วสิ…. มัดหมี่และจ้อนจึงเป็นพ่อสื่อแม่สื่อให้
เหวยกังแอบเข้ามาขโมยแม่พิมพ์ธนบัตรปลอมในบ้านอริน จึงได้ปะทะกับเจ้าหญิง ยิ่งทำให้อรินเข้าใจผิดว่าคือพวกเดียวกัน เพียงแต่เล่นละครให้เขาตายใจเท่านั้น เจ้าหญิงห้ามไว้ ไม่ให้นาธานและเอ็มม่าบอกความจริงว่าเธอเป็นใคร… เพราะต้องการล่อให้เหวยกังติดกับดัก แต่ดันพลาดท่าเจ้าหญิงถูกจับเป็นตัวประกัน คราวนี้อรินช่วยเจ้าหญิงได้ทัน เหวยกังถูกจับเข้าคุก อรินรู้สึกผิดที่มองเจ้าหญิงในแง่ร้ายทั้งคู่จึงกลับมาคืนดีกัน
ราชิดที่สะกดตามเจ้าหญิง เมื่อได้โอกาสจึงจับตัวเจ้าหญิงเป็นตัวประกัน ความจริงจึงเปิดเผยเมื่อนาธานบอกว่า มะลิคือเจ้าหญิงจัสมิน อรินแทบช็อค แต่ทั้งหมดและองคมนตรีก็ได้เร่งติดตามช่วยเหลือเจ้าหญิง เมื่อสืบจนพบ ราชิดบอกว่าให้แลกเปลี่ยนตัวประกันแต่พระราชาไม่ยอม ราชิดไหวตัวทันพาเจ้าหญิงไปทางภูผาสีเงิน นาธานและอรินแอบตามไป จน เกิดการต่อสู้กันราชิดพลาดท่าตกภูผาตาย
เจ้าหญิงขอโทษพระบิดาและพระมารดา จึงได้รับคำสั่งว่าให้ไปเรียนต่อที่อังกฤษ ส่วนอรินก็กลับเมืองไทยตามเดิม ด้วยความรักและผูกพันเจ้าหญิงขอให้อรินรอเธอ แต่ชายหนุ่มไม่อาจเอื้อม เพราะเจ้าหญิงจัสมินสูงศักดิ์เกินกว่าที่คนธรรมดาอย่างเขาจะเอื้อมถึง
หนิงป่อ
วอลเลย์บอลชายชิงแชมป์ยุโรป 1963
วอลเลย์บอลชายชิงแชมป์ยุโรป 1963  เป็นครั้งที่หกของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองบูคาเรสต์, ประเทศโรมาเนีย ระหว่างวันที่ 21 ตุลาคม – 2 พฤศจิกายน พ.ศ. 2506
นางงามจักรวาล 1987
นางงามจักรวาล 1987  เป็นการจัดการประกวดนางงามจักรวาลครั้งที่ 36 จัดขึ้นเมื่อวันที่ 27 พฤษภาคม พ.ศ. 2530 ณ เวิลด์เทรดเซ็นเตอร์ ประเทศสิงคโปร์ มีผู้เข้าประกวดทั้งหมด 68 คน โดย บาร์บารา ปาลาซิออส นางงามจักรวาล 1986 จากประเทศเวเนซุเอลา ได้มอบมงกุฏให้แก่ เซซิเลีย โบลอกโค จากประเทศชิลี ครองตำแหน่งนางงามจักรวาล 1987
ในปีนี้มีผู้เข้าประกวดทั้งหมด 68 คน ดังต่อไปนี้
นางงามจักรวาล 1988
นางงามจักรวาล 1988  เป็นการจัดการประกวดนางงามจักรวาลครั้งที่ 37 จัดขึ้นเมื่อวันที่ 24 พฤษภาคม พ.ศ. 2531 ณ Lin Kou Stadium, ไทเป, ไต้หวัน ในปีนี้มีผู้เข้าประกวด 66 คน จากทั่วโลก โดยมี เซซิเลีย โบลอกโค นางงามจักรวาล 1987 เป็นผู้มอบมงกุฏให้กับ ภรณ์ทิพย์ นาคหิรัญกนก สาวงามวัย 20 ปี จากประเทศไทย เป็นผู้ครองตำแหน่งนางงามจักรวาลประจำปีนี้
ในปีนี้มีผู้เข้าประกวดทั้งหมด 66 คน ดังต่อไปนี้
นางงามจักรวาล 1989
นางงามจักรวาล 1989  เป็นการจัดการประกวดนางงามจักรวาลครั้งที่ 38 จัดขึ้นเมื่อวันที่ 23 พฤษภาคม พ.ศ. 2532 ณ Fiesta Americana Condesa Hotel, กังกุน, เม็กซิโก ในปีนี้มีผู้เข้าประกวด 76 คน จากทั่วโลก โดยมี ภรณ์ทิพย์ นาคหิรัญกนก นางงามจักรวาล 1988 เป็นผู้มอบมงกุฏให้กับ แองเจลา วิสเซอร์ สาวงามวัย 22 ปี จากประเทศฮอลแลนด์ เป็นผู้ครองตำแหน่งนางงามจักรวาลประจำปีนี้
นางงามจักรวาล 1990
นางงามจักรวาล 1990  เป็นการจัดการประกวดนางงามจักรวาลครั้งที่ 39 จัดขึ้นเมื่อวันที่ 15 เมษายน พ.ศ. 2533 ณ Shubert Theatre, ลอสแอนเจลิส, แคลิฟอร์เนีย, สหรัฐอเมริกา ในปีนี้มีผู้เข้าประกวด 71 คน จากทั่วโลก โดยมี แองเจลา วิสเซอร์ นางงามจักรวาล 1989 เป็นผู้มอบมงกุฏให้กับ โมนา กรุดท์ สาวงามวัย 19 ปี จากประเทศนอร์เวย์ เป็นผู้ครองตำแหน่งนางงามจักรวาลประจำปีนี้
นางงามจักรวาล 1991
นางงามจักรวาล 1991  เป็นการจัดการประกวดนางงามจักรวาลครั้งที่ 40 จัดขึ้นเมื่อวันที่ 17 พฤษภาคม พ.ศ. 2534 ณ Aladdin Theatre for the Performing Arts, ลาสเวกัส, เนวาดา, สหรัฐอเมริกา ในปีนี้มีผู้เข้าประกวด 73 คน จากทั่วโลก โดยมี มูนา กรุดท์ นางงามจักรวาลปี 1990 เป็นผู้มอบมงกุฏให้กับ ลูปิตา โจนส์ สาวงามวัย 23 ปี จากประเทศเม็กซิโก เป็นผู้ครองตำแหน่งนางงามจักรวาลประจำปีนี้
เรด เวลเวท
นางงามจักรวาล 1992